“TOShKENTUYJOYINVESTQURILISh” TOShKENT MOLIYA-QURILISh KORPORATSIYASI FAOLIYATINI TAShKIL ETISh TOʻGʻRISIDA”
(resolution, 2000-04-13)

Oʻzbekiston Respublikasi Prezidentining “Toshkent moliya-qurilish korporatsiyasi (“Toshkentuyjoyinvestqurilish”)ni tashkil qilish toʻgʻrisida”gi Farmonni bajarish yuzasidan Vazirlar Mahkamasi qaror qiladi: 1.“Farois” firmasining “Toshkentuyjoyinvestqurilish” korporatsiyasiga ixtiyoriy ravishda kirish toʻgʻrisidagi taklifi qabul qilinsin. 2. Toshkent moliya-qurilish korporatsiyasining tuzilmasi 1-ilovaga muvofiq tasdiqlansin. 3. Toshkent moliya-qurilish korporatsiyasi ijroiya apparatining tuzilmasiga 2 va 2a-ilovalarga* muvofiq va uning xodimlarining cheklangan soni 84 nafardan iborat boʻlishiga rozilik berilsin. “Toshkentuyjoyinvestqurilish” korporatsiyasiga raisining toʻrt nafar oʻrinbosari, shu jumladan bir nafar birinchi oʻrinbosari boʻlishi tavsiya qilinsin. Korporatsiya raisi va uning oʻrinbosarlariga Oʻzbekiston Respublikasi vazirlari va vazirlarning oʻrinbosarlari uchun belgilangan moddiy-maishiy va tibbiy xizmat koʻrsatish shart-sharoitlari saqlab qolinsin. 6. “Toshkentuyjoyinvestqurilish” korporatsiyasi, Oʻzbekiston Respublikasi Davlat mulki qoʻmitasi, Toshkent shahar hokimligi: Oʻzbekiston Respublikasi Moliya vazirligi bilan birgalikda ikki hafta muddatda uy-joy obligatsiyasi va uy-joy obligatsiyalariga egalik qilish toʻgʻrisidagi guvohnoma namunalarini tasdiqlash uchun Vazirlar Mahkamasiga kiritsinlar; bir oy muddatda uy-joy obligatsiyasi zayomi emissiya prospektini ishlab chiqsinlar va uni Oʻzbekiston Respublikasi Moliya vazirligida belgilangan tartibda roʻyxatdan oʻtkazsinlar. Zayom emissiyasi prospekti roʻyxatga olingandan keyin uy-joy obligatsiyalari va uy-joy obligatsiyalariga egalik qilish toʻgʻrisidagi guvohnomalar nusxalari “Goznak” fabrikasida tayyorlanishiga buyurtma bersinlar va uning haqini toʻlasinlar. 7. Toshkent shahar hokimligiga “Toshkentuyjoyinvestqurilish” korporatsiyasining uy-joy obligatsiyasi egasiga Toshkent shahri hududida kvartira berish boʻyicha majburiyatlari yuzasidan kafil boʻlishga ruxsat berilsin. 8. Oʻzbekiston Respublikasi Tashqi iqtisodiy faoliyat milliy banki “Toshkentuyjoyinvestqurilish” korporatsiyasiga xorijiy investitsiyalarni jalb etishda, “Oʻzbekinvest” milliy sugʻurta kompaniyasi esa ularning sugʻurta qilinishini taʼminlashda koʻmaklashsinlar. 9. Xorijiy investitsiyalar jalb etilishini taʼminlash uchun garov sifatida foydalanish mumkin boʻlgan obyektlar roʻyxati 4-ilovaga muvofiq tasdiqlansin. Toshkent shahar hokimligi koʻrsatib oʻtilgan asosiy fondlari tasarruf etish huquqini “Toshkentuyjoyinvestqurilish” korporatsiyasiga bersin; Oʻzbekiston Respublikasi Adliya vazirligi va Toshkent shahar hokimligi garov shartnomasi tuzilishi va amalga oshirilishi boʻyicha tashkiliy-huquqiy masalalarni belgilangan tartibda hal etsinlar. 11. Pul-kredit siyosati boʻyicha komissiya “Toshkentuyjoyinvestqurilish” korporatsiyasiga oʻzini tiklab olish davrida ishlab chiqarish faoliyatini taʼminlash uchun belgilangan tartibda kredit ajratishni nazarda tutsin. 12. “Toshkentuyjoyinvestqurilish” korporatsiyasining Toshkent shahri, Oʻzbekiston koʻchasi, 16-uyga joylashishi belgilab qoʻyilsin. 13. Vazirlar Mahkamasining 1993-yil 15-fevraldagi 83-son va 1993-yil 21-iyundagi 299-son qarorlari oʻz kuchini yoʻqotgan deb hisoblansin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. R. Yunusov zimmasiga yuklansin. 1. Sirgʻali-8 mikrorayonidagi 16 qavatli 124 kvartirali uy 2. Chorbogʻdagi uchta mehmonxona 3. Xoʻjayev koʻchasidagi rigelsiz sinchli 16 qavatli uy 4. “Boshliq” mikrorayonidagi Jamoatchilik markazi 5. Algoritm-2 mikrorayoni (II-navbati) 16-18 ming kishiga xizmat koʻrsatadigan savdo markazi 6. Markaz-15 mikrorayonidagi 16 qavatli 124 kvartirali 1-uy 7. Chimyonsoydagi 52-oromgoh 8. Chimyonsoydagi 4-oromgoh 9. Chotqoldagi sogʻlomlashtirish kompleksi 10. Baqachoʻldagi jamoatchilik markazi 11. “Rossiya” mehmonxonasi 12. “Zarafshon” mehmonxonasi 13. Yangi-Oʻzbekiston koʻchasidagi 14 qavatli bino 14. “Turon” mehmonxonasi 15. Shahar arxitektura bosh boshqarmasining Navoiy koʻchasi, 2-uydagi maʼmuriy binosi 16. H.Olimjon maydonidagi kompleks 17. “Shodlik” kafesi 18. Furqat koʻchasi, 1-uydagi maʼmuriy bino 19. “Olmazor” restorani 20. “Bahor” restorani 21. Xalqlar doʻstligi koʻchasidagi 12 qavatli 55 kvartirali 1-uy 22. Xalqlar doʻstligi koʻchasidagi 12 qavatli 55 kvartirali 2-uy